**Pedel- og ejendomsservice**

****På uddannelsesområdet Pedel- og Ejendomsservice foregår arbejdet både inde og ude. Dette område er for de unge, der gerne vil uddannes indenfor- eller lære mere om de håndværksmæssige fag. Pedel- og ejendomsservice på Platangården løser de mange spændende og forskellige opgaver, der er en del af den daglige drift og vedligehold på Platangården.

I praktikken kan den unge opnå viden og færdigheder der kan kvalificere til afgrænsede assistentopgaver inden for ejendomsservicetekniker-faget, som medhjælper til vicevært opgaver og som medhjælper hos en håndværksmester.

Eksempler på moduler:

* maleropgaver – indendørs og udendørs
* reparation og vedligehold af bygninger
* udføre reparationer samt vedligeholde inventar
* planlægge arbejdesgange
* indkøb af materialer
* kendskab til lettere VVS-opgaver
* anvendelse af en lang række hånd- og maskinværktøj
* sikkerhedsregler i forbindelse med brug af værktøj
* klargøre til aktiviteter, foredrag og fester
* rydde sne og salte i vinterperioden